VYRIAUSIOSIOS RINKIMŲ KOMISIJOS INFORMACINĖS SISTEMOS DALIES PRIEŽIŪROS, PALAIKYMO, INFORMACIJOS TVARKYMO, APMOKYMO ORGANIZAVIMO, KONSULTAVIMO IR KITŲ SUSIJUSIŲ PASLAUGŲ, TEIKIAMŲ ORGANIZUOJANT 2017 M. RUGSĖJO 10 D. NAUJUS MARIJAMPOLĖS SAVIVALDYBĖS TARYBOS NARIO – MERO RINKIMUS, PIRKIMO SUTARTIS NR.

2017 m. balandžio 28 d. Nr. S1-32-2017

Vilnius

**Ūkio subjektų grupė**, susidedanti iš UAB „iTree Lietuva“, kurios buveinė yra Konstitucijos pr. 7, LT-09308, Vilnius, juridinio asmens kodas 302249829 ir UAB „Baltnetos komunikacijos“, kurios buveinė yra Panerių g. 26, LT-03209 Vilnius, juridinio asmens kodas 125145862, veikianti pagal 2015 m. rugpjūčio 5 d. jungtinės veiklos sutartį ir atstovaujama UAB „iTree Lietuva“ direktoriaus Audriaus Krikštaponio (toliau – **TIEKĖJAS**), iš vienos pusės, ir

**Lietuvos Respublikos vyriausioji rinkimų komisija**, atstovaujama Lietuvos Respublikos vyriausiosios rinkimų komisijos pirmininko Zenono Vaigausko, veikiančio pagal Lietuvos Respublikos vyriausiosios rinkimų komisijos įstatymą, esanti adresu Gynėjų g. 8, LT-01109 Vilnius, juridinio asmens kodas 188607150 (toliau – **UŽSAKOVAS**), iš kitos pusės, toliau abi pusės kartu vadinamos Šalimis, o kiekviena iš jų atskirai – Šalimi,

vadovaudamiesi 2015 m. lapkričio 3 d. Vyriausiosios rinkimų komisijos informacinės sistemos plėtros ir jos informacijos tvarkymo paslaugų preliminariosios sutarties Nr. S1-92-2015

(toliau – Preliminarioji sutartis) 3.2.2. papunkčiu, sudarome šią Vyriausiosios rinkimų komisijos informacinės sistemos dalies priežiūros, palaikymo, informacijos tvarkymo, apmokymo organizavimo, konsultavimo ir kitų susijusių paslaugų, teikiamų organizuojant 2017 m. rugsėjo 10 d. naujus savivaldybės tarybos nario – mero rinkimus Marijampolės savivaldybėje, pirkimo sutartį (toliau – Sutartis):

**1. Sutarties dalykas**

1.1. Šia Sutartimi **TIEKĖJAS** įsipareigoja suteikti Sutarties neatskiriamoje dalyje – techninėje specifikacijoje –nurodytas Vyriausiosios rinkimų komisijos informacinės sistemos (VRK IS) dalies priežiūros, informacijos tvarkymo, apmokymų organizavimo, konsultavimo ir kitas susijusias paslaugas, teikiamas organizuojant 2017 m. rugsėjo 10 d. naujus savivaldybės tarybos nario – mero rinkimus Marijampolės savivaldybėje (toliau – Paslaugos), bei perduoti visą naudą, kurią **TIEKĖJAS** suteiks **UŽSAKOVUI** Sutarties vykdymo metu (toliau – Paslaugų rezultatas) nuosavybės teise **UŽSAKOVUI**, o **UŽSAKOVAS** įsipareigoja už tinkamai suteiktas Paslaugas apmokėti pagal Sutartyje ir jos 1 priede nustatytas sąlygas.

1.2. Sutartis reiškia žemiau išvardintus dokumentus, kurie sudaro neatskiriamą Sutarties dalį:

1.2.1. Ši Sutartis;

1.2.2. Preliminarioji sutartis;

1.2.3. atviro konkurso „Vyriausiosios rinkimų komisijos informacinės sistemos plėtros ir jos informacijos tvarkymo paslaugų pirkimas“ (Nr. 165189) (toliau – Konkursas) sąlygos;

1.2.4. **TIEKĖJO** Konkursui pateiktas pasiūlymas.

1.3. Sutarties 1 priedo punktuose nurodytos Paslaugos teikiamos be atskiro užsakymo.

1.4. Visos turtinės autoriaus teisės į sukurtas kompiuterines programas, programų kodus bei informacinės sistemos techninę dokumentaciją, sukurtus vykdant Sutartį, nuo jų perdavimo momento pereina **UŽSAKOVUI**. Sutartimi **UŽSAKOVUI** suteikiama teisė adaptuoti, perdirbti ar kitaip naudoti **TIEKĖJO** sukurtas programas, esančias Sutarties dalyku, taip pat perleisti šias teises tretiesiems asmenims.

1.5. **TIEKĖJO** turtinės teisės į Paslaugos rezultatus ar jų dalis, kitus galimus rezultatus ar jų dalis, kurie yra autorių teisių objektas, pereina **UŽSAKOVUI** nuo to momento, kai yra pasirašomas Paslaugų perdavimo-priėmimo aktas, apimantis Paslaugų rezultatus ar jų dalis.

**2. Šalių teisės ir pareigos**

2.1. **TIEKĖJAS** įsipareigoja:

2.1.1. pagal su **UŽSAKOVU** suderintą grafiką (2 priedas), teikti Sutartyje ir jos neatskiriamose dalyse (techninėje specifikacijoje, pasiūlyme ir pan.) išvardintas Paslaugas, laikydamasis šiuose dokumentuose nustatytų sąlygų, tvarkos ir terminų;

2.1.2. Paslaugas teikti:

a) rinkimų pasirengimo ir organizavimo paslaugas - iki rinkimų galutinių rezultatų paskelbimo dienos;

b) politinės kampanijos organizavimo ir vykdymo paslaugas – iki 120 dienų po rinkimų pabaigos (t.y. po rinkimų galutinių rezultatų paskelbimo dienos);

2.1.3. įdiegti ir talpinti VRK IS dalies (skirtos rinkimų, referendumų ir politinės kampanijos organizavimui) programinę įrangą visą Sutarties laikotarpį, **TIEKĖJO** tarnybinėse stotyse, saugiame duomenų centre, atitinkančiame techninėje specifikacijoje išdėstytus reikalavimus;

2.1.4. perduoti **UŽSAKOVUI** Paslaugas ir jų rezultatus Sutarties 3 punkte nustatyta tvarka, pateikti **UŽSAKOVUI** Paslaugų rezultatų perdavimo-priėmimo ir (ar) Paslaugų perdavimo-priėmimo aktą;

2.1.5. suderinti su **UŽSAKOVU** Sutarties vykdyme dalyvausiančius ekspertus ir pateikti jam tvirtinti visų ekspertų sąrašą; Sutarties galiojimo metu be **UŽSAKOVO** raštiško sutikimo nekeisti patvirtintų ekspertų. Jei pakeisti ekspertą būtina arba to reikalauja **UŽSAKOVAS**, į jo vietą siūlyti ne žemesnę kvalifikaciją ir patirtį turintį ekspertą;

2.1.6. Sutarties galiojimo laikotarpiu konsultuoti **UŽSAKOVĄ** Paslaugų teikimo klausimais;

2.1.7. užtikrinti Paslaugų ir jų rezultatų atitikimą techninėje specifikacijoje nustatytiems reikalavimams;

2.1.8. pašalinti Paslaugų ir jų rezultatų priėmimo metu ar trūkumų akte (-uose) **UŽSAKOVO** nurodytus trūkumus 3 punkte nustatyta tvarka;

2.1.9. **UŽSAKOVUI** paprašius, informuoti apie Paslaugų ir jų rezultatų teikimo eigą, nustatytų reikalavimų laikymąsi;

2.1.10. registruoti kitų **UŽSAKOVO** sistemų IP adresus ir užtikrinti kitas būtinas sąlygas tiesioginiam duomenų, programinėmis priemonėmis, skaitymui;

2.1.11. raštu įspėti **UŽSAKOVĄ**, jeigu ne dėl savo kaltės negalės laiku įvykdyti Sutarties;

2.1.12. per 2 (dvi) darbo dienas nuo Sutarties įsigaliojimo dienos paskirti įgaliotus darbuotojus, atsakingus už Sutarties vykdymą;

2.1.13. kilus ginčui dėl Sutarties vykdymo, deleguoti du atstovus jam išspręsti;

2.1.14. pranešti apie įmonės rekvizitų ir užsakymų priėmimo kontaktinio numerio bei elektroninio pašto adreso pasikeitimą;

2.1.15. tinkamai vykdyti kitus Sutartyje, jos prieduose ir jos neatskiriamose dalyse numatytus įsipareigojimus.

2.2. **UŽSAKOVAS** įsipareigoja:

2.2.1. priimti **TIEKĖJO** suteiktas Paslaugas ir jų rezultatą Sutarties 3 punkte nustatyta tvarka;

2.2.2. apmokėti už **TIEKĖJO** suteiktas Paslaugas ir jų rezultatus Sutarties 5 punkte nustatyta tvarka;

2.2.3. suteikti **TIEKĖJUI** visą turimą informaciją ir (ar) dokumentus, kurie būtini Sutarčiai įvykdyti;

2.2.4. saugoti visus slaptažodžius, skirtus naudotis teikiamomis Paslaugomis ir jų rezultatu. Suteikti slaptažodžiai laikomi konfidencialia informacija;

2.2.5. informuoti **TIEKĖJĄ** apie bet kokius **UŽSAKOVO** veiklos pasikeitimus ar planus, kurie gali turėti esminės įtakos Sutarties įgyvendinimui;

2.2.6. pateikti teisingą **UŽSAKOVO** identifikuojančią informaciją bei laiku informuoti apie jos pasikeitimus;

2.2.7. paskirti įgaliotą (-us) darbuotoją (-us), atsakingą (-us) už Sutarties vykdymo priežiūrą;

2.2.8. kilus ginčui dėl Sutarties vykdymo, deleguoti du atstovus jam išspręsti;

2.2.9. pranešti apie įstaigos rekvizitų ir atsakingo asmens kontaktų pasikeitimą;

2.2.10. tinkamai vykdyti kitus Sutartyje, jos prieduose ir jos neatskiriamose dalyse numatytus įsipareigojimus.

**3. Paslaugų ir jų rezultatų perdavimas ir priėmimas**

3.1. Tinkamai suteikus Paslaugas, pasirašomi atitinkamai: įdiegimo, Paslaugų rezultatų perdavimo-priėmimo aktą ir (ar) Paslaugų perdavimo-priėmimo aktai. Aktus pasirašo abiejų Sutarties Šalių atsakingi darbuotojai ar kiti įgalioti asmenys. Kartu su Paslaugų rezultatų perdavimo-priėmimo aktu **TIEKĖJAS** kompiuterinėse laikmenose, užrašytose Microsoft Office formatu, **UŽSAKOVUI** pateikia Paslaugų rezultatų dokumentaciją (naudotojų instrukcijas ir kt.), išeities tekstus ir duomenų struktūrų aprašymus.

3.2. **UŽSAKOVAS**, gavęs Paslaugų rezultatų perdavimo-priėmimo ir (ar) Paslaugų perdavimo-priėmimo aktą, ne vėliau kaip per 10 (dešimt) darbo dienų jį pasirašo arba motyvuotai atsisako jį pasirašyti. Motyvuotas atsisakymas pasirašyti aktą sprendžiamas derybų būdu.

3.3. Sutarties Šalims pasirašius Paslaugų rezultatų perdavimo-priėmimo aktą ir (ar) Paslaugų perdavimo-priėmimo aktą, **TIEKĖJAS** pateikia **UŽSAKOVUI** PVM sąskaitą faktūrą.

**4. Tiekėjo garantijos**

4.1. **TIEKĖJAS** patvirtina, kad į perduodamus Paslaugų rezultatus tretieji asmenys neturi jokių teisių ar pretenzijų, perduodama įranga neįkeista, neareštuota, nėra teisminio ginčo objektas.

4.2. **TIEKĖJAS** garantuoja, kad perduodamų Paslaugų rezultatų kokybė atitinka Sutarties sąlygas, valstybinius ir gamintojo standartus bei funkcionuos taip, kaip numatyta techninėje specifikacijoje visą Sutarties galiojimo laikotarpį. **TIEKĖJAS** garantuoja, kad Sutarties sudarymo metu nėra jokių paslėptų Paslaugų rezultatų gedimų, kurie nėra žinomi ar pastebimi **UŽSAKOVO**.

**5. Apmokėjimo sąlygos**

5.1. Už atliktas Paslaugas bei jų rezultatus **UŽSAKOVAS** per 30 (trisdešimt) kalendorinių dienų nuo **TIEKĖJO** PVM sąskaitos faktūros pateikimo dienos mokėjimo pavedimu perveda PVM sąskaitoje faktūroje nurodytą sumą į **TIEKĖJO** sąskaitą. PVM sąskaita faktūra pateikiama kartu su atitinkamu abiejų Sutarties Šalių pasirašytu Paslaugų rezultatų perdavimo-priėmimo aktu ir (ar) Paslaugų perdavimo-priėmimo aktu.

5.2. Į Paslaugų kainą turi būti įskaičiuotos visos **TIEKĖJO** išlaidos, mokesčiai ir kiti galimi mokėjimai, susidarę teikiant Paslaugas.

5.3. **UŽSAKOVAS** turi teisę sulaikyti apmokėjimą, jeigu:

5.3.1. PVM sąskaitoje faktūroje nenurodytas (ar neteisingai nurodytas) Sutarties numeris ir jos sudarymo data;

5.3.2. nurodyta neteisinga suma, Paslaugų kaina (kol bus išsiaiškinta su **TIEKĖJU**);

5.3.3. **TIEKĖJAS** suteikė nekokybiškas Paslaugas (kol **UŽSAKOVUI** nurodžius, **TIEKĖJAS** ištaisys trūkumus).

5.4. Sutartyje nurodytos Paslaugų kainos yra pastovios ir negali būti keičiamos per visą Sutarties galiojimo terminą dėl kainų lygio kitimo. Kainų perskaičiavimas atliekamas tik dėl pasikeitusio pridėtinės vertės mokesčio dydžio (PVM), kuris perskaičiuojamas proporcingai mokesčio pakeitimams be atskiro Sutarties šalių susitarimo, **TIEKĖJUI** pateikiant PVM sąskaitą faktūrą.

**6. Šalių atsakomybė**

6.1. Jeigu **TIEKĖJAS** nesilaiko Sutarties 2.1.2 punkte ir su **UŽSAKOVU** suderintame grafike nurodytų Paslaugų atlikimo terminų, jis moka 0,02 % dydžio delspinigius nuo neatliktų Paslaugų ir (ar) jų rezultatų vertės vertės už kiekvieną pavėluotą dieną.

6.2. Jeigu **UŽSAKOVAS** nesilaiko Sutarties 5.1 punkte nustatytų apmokėjimo terminų ir jei nėra 5.3 punkte nurodytų aplinkybių, jis už kiekvieną pavėluotą dieną moka 0,02% dydžio delspinigius nuo neapmokėtos sumos.

6.3. Delspinigių ir baudų sumokėjimas neatleidžia Šalių nuo pareigos atlyginti nuostolius, kiek jų nepadengia netesybos, ir nuo Sutarties įsipareigojimų vykdymo, kai praleidžiamas prievolės įvykdymo terminas.

6.4. Jei Sutarties Šalis negali vykdyti savo įsipareigojimų dėl *force majeure* (nenugalimos jėgos) aplinkybių, kurios nurodytos Lietuvos Respublikos civiliniame kodekse ir 1996 m. liepos 15 d. Lietuvos Respublikos Vyriausybės nutarime Nr. 840, ji nedelsiant praneša raštu arba žodžiu kitai Sutarties Šaliai. Tokiu atveju Sutartyje nurodytų Šalių įsipareigojimų vykdymas derinamas atskiru raštišku Šalių susitarimu.

**7. Susirašinėjimas**

7.1. Sutarties Šalys susirašinėja lietuvių kalba. Visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, faksu, elektroniniu paštu (patvirtinant gavimą) toliau nurodytais adresais ar fakso numeriais, kitais adresais ar fakso numeriais, kuriuos nurodė viena Šalis, pateikdama pranešimą. Žemiau nurodyti asmenys taip pat yra atsakingi už Sutarties vykdymą.

|  |  |  |
| --- | --- | --- |
|  | **TIEKĖJO atstovas** | **UŽSAKOVO atstovas** |
| **Vardas, pavardė** | Audrius Krikštaponis | Eglė BUZAITĖ |
| **Adresas** | Konstitucijos pr. 7, Vilnius | Gynėjų g. 8, Vilnius |
| **Telefonas** | Tel. 8 5 248 7506 | Tel. 8 5 239 6464  Mob. +370 659 54865 |
| **Faksas** | (8 5) 248 7507 | (85) 239 6960 |
| **El. paštas** | audrius.krikstaponis@itreegroup.eu | egle.buzaite@vrk.lt ir  rinkim@vrk.lt |

7.2. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį, pranešdama ne vėliau, kaip prieš 3 (tris) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

**8. Subranga**

8.1. Susitarimas, pagal kurį **TIEKĖJAS** dalį prievolės įvykdymo patiki trečiajai šaliai, yra laikomas subranga. Subrangos sutartis nesukuria sutartinių santykių tarp subrangovo ir **UŽSAKOVO**. Sutartyje numatytų Paslaugų daliai (2 %) atlikti **TIEKĖJAS** pasitelks subrangovą – UAB „Lema“ (įmonės kodas 120746275, P. Vileišio g. 18, LT-10306 Vilnius).

8.2. **TIEKĖJAS** atsako už savo subrangovo veiksmus, įsipareigojimų nevykdymą bei aplaidumą taip, lyg šiuos veiksmus atliktų ar įsipareigojimų nevykdytų, ar aplaidus būtų jis pats ar jo ekspertai, atstovai ar darbuotojai.

8.3. Sutarties vykdymo metu, kai subrangovas netinkamai vykdo įsipareigojimus **TIEKĖJAS**, taip pat tuo atveju, kai subrangovas nepajėgus vykdyti įsipareigojimų dėl iškeltos bankroto bylos, pradėtos likvidavimo procedūros ir pan. padėties, **TIEKĖJAS** gali pakeisti subrangovą tik gavęs raštišką **UŽSAKOVO** sutikimą ir užtikrindamas, kad pakeistas subrangovas bus ne žemesnės kvalifikacijos ir ne mažesnės patirties, kaip Sutarties 6.1 punkte nurodytas subrangovas.

**9. Sutarties galiojimas**

9.1. Sutartis įsigalioja jos pasirašymo dieną ir galioja iki visiško Sutarties šalių įsipareigojimų įvykdymo.

9.2. Sutartis, nesant Šalių kaltės, gali būti nutraukta raštišku Šalių susitarimu.

9.3. **UŽSAKOVAS**, nesikreipdamas į teismą ir nemokėdama netesybų, gali vienašališkai nutraukti Sutartį, įspėjęs **TIEKĖJĄ** prieš 20 (dvidešimt) kalendorinių dienų, jeigu **TIEKĖJAS** ne dėl **UŽSAKOVO** kaltės arba nenugalimos jėgos aplinkybių:

9.3.1. iš esmės pažeidžia savo sutartinius įsipareigojimus ir nepradeda jų tinkamai vykdyti per pagrįstą laiką, nepaisydamas **UŽSAKOVO** raštu pateikto įspėjimo;

9.3.2. nesuteikia Paslaugų iki Sutarties 2.1.2 papunktyje nustatyto termino;

9.3.3. Paslaugų ir (ar) jų rezultatų kokybė neatitinka Sutarties ir jos sudedamosios dalies (techninės specifikacijos) reikalavimų atitinkamame akte nurodytą terminą **TIEKĖJAS** nepašalina nurodytų trūkumų;

9.3.4. apskaičiuoti delspinigiai viršija 10 % nuo orientacinės Sutarties vertės;

9.3.5. **TIEKĖJAS** perleidžia Sutarties vykdymą tretiesiems asmenims be raštiško **UŽSAKOVO** sutikimo;

9.3.6. **TIEKĖJAS** bankrutuoja, yra likviduojamas, sustabdo savo ūkinę veiklą arba kai pagal teisės aktuose nustatytą tvarką susidaro analogiška situacija.

9.4. **TIEKĖJAS**, nesikreipdamas į teismą ir nemokėdama netesybų, gali vienašališkai nutraukti Sutartį, įspėjęs **UŽSAKOVĄ** prieš 20 (dvidešimt) kalendorinių dienų, jeigu **UŽSAKOVAS** ne dėl **TIEKĖJO** kaltės arba nenugalimos jėgos aplinkybių vėluoja atlikti mokėjimą arba vykdyti kitą sutartinį įsipareigojimą daugiau kaip 30 (trisdešimt) kalendorinių dienų ir jeigu **TIEKĖJAS** apie vėlavimą bent kartą raštu pranešė **UŽSAKOVUI**.

9.5. Sutarties nevykdymo ar netinkamo įvykdymo bauda – 10 % nuo visų kokybiškai neatliktų įsipareigojimų vertės. Baudos ar delspinigių sumokėjimas neatleidžia kaltosios Šalies nuo pareigos atlyginti Sutarties sąlygų nevykdymu arba netinkamu vykdymu kitai Šaliai jos patirtus nuostolius, viršijančius baudos dydį.

9.6. Jei Sutartis nutraukiama **UŽSAKOVO** iniciatyva dėl **TIEKĖJO** kaltės, **UŽSAKOVO** patirti nuostoliai ar išlaidos gali būti išieškomi išskaičiuojant juos iš **TIEKĖJUI** mokėtinų sumų. Jei Sutartis nutraukiama **TIEKĖJO** iniciatyva dėl **UŽSAKOVO** kaltės, ji turi atlyginti Sutarties sąlygų nevykdymu **TIEKĖJUI** jo patirtus nuostolius.

9.7. **UŽSAKOVAS** po Sutarties nutraukimo turi kiek galima greičiau patvirtinti atliktų įsipareigojimų vertę. Taip pat parengiama ataskaita apie Sutarties nutraukimo dieną esančią **TIEKĖJO** skolą **UŽSAKOVUI** ir **UŽSAKOVO** skolą **TIEKĖJUI**.

9.8. Nutraukus Sutartį ar jai pasibaigus, lieka galioti Sutarties nuostatos, susijusios su atsakomybe, bei atsiskaitymais tarp Šalių pagal Sutartį, taip pat visos kitos Sutarties nuostatos, kurios, kaip aiškiai nurodyta, išlieka galioti po Sutarties nutraukimo arba turi išlikti galioti, kad būtų visiškai įvykdyta Sutartis.

**10. Ginčai**

10.1. Visi ginčai, susiję su Sutartimi ar jos 1 priedu bei kitomis sudėtinėmis dalimis, sprendžiami tarpusavio susitarimu. Jeigu nepavyksta ginčo išspręsti per 1 (vieną) mėnesį nuo vienos iš Sutarties Šalių rašytinio siūlymo ginčą spręsti tarpusavio susitarimu išsiuntimo kitai Šaliai dienos, ginčai sprendžiami Lietuvos Respublikos teismuose Lietuvos Respublikos teisės aktų nustatyta tvarka.

**11. Kitos sąlygos**

11.1. Visi šios Sutarties papildymai ir priedai yra neatskiriami nuo Sutarties ir galioja, jei jie yra pasirašyti **UŽSAKOVO** ir **TIEKĖJO**.

11.2. Esminės pirkimo sąlygos Sutarties galiojimo metu negali būti keičiamos, išskyrus tokias sąlygas, kurias pakeitus nebūtų pažeisti Viešųjų pirkimų įstatymo 3 straipsnyje nustatyti principai ir tikslai bei tokiems Sutarties sąlygų pakeitimams yra gautas Viešųjų pirkimų tarnybos sutikimas. Sutarties sąlygų keitimu nebus laikomas Sutarties sąlygų koregavimas joje numatytomis aplinkybėmis, jei šios aplinkybės nustatytos aiškiai ir nedviprasmiškai bei buvo pateiktos pirkimo dokumentuose. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo dokumentus ir (ar) Sutarties sudarymo metu, Sutarties šalys gali keisti tik neesmines Sutarties sąlygas.

11.3. Sutarties ir jos 1 priedo pakeitimai ir papildymai galimi tik raštišku Šalių susitarimu, jeigu tai neprieštarauja Sutarties 11.2 papunkčiui.

11.4. **TIEKĖJAS** visus dokumentus ir informaciją, gautą pagal Sutartį, laiko konfidencialia ir be išankstinio raštiško **UŽSAKOVO** leidimo neskelbia ir neatskleidžia jokių pagal Sutartį gautų duomenų, išskyrus atvejus, kai tai būtina vykdant Sutartį arba to reikalaujama Lietuvos Respublikos įstatymų nustatyta tvarka. Jei nesutariama, ar būtina skelbti ar atskleisti kokius nors duomenis, galutinį sprendimą priima **UŽSAKOVAS**.

11.5. Nė viena iš Sutarties Šalių negali perleisti savo teisių ir pareigų pagal Sutartį tretiesiems asmenims, negavusi išankstinio kitos Šalies raštiško sutikimo.

11.6. Sutartis sudaryta 2 (dviem) egzemplioriais, turinčiais vienodą teisinę galią, po vieną kiekvienai Sutarties Šaliai.

**12. Šalių rekvizitai**

|  |  |
| --- | --- |
| **TIEKĖJAS**:  **UAB „iTree Lietuva“**  Konstitucijos pr. 7, LT-09308 Vilnius  A. s. LT407044060006604302  AB SEB bankas  Banko kodas 70440  Juridinio asmens kodas 302249829  PVM mokėtojo kodas LT100004427315  **TIEKĖJO vardu:**  UAB „iTree Lietuva“  Direktorius  Audrius Krikštaponis  A.V | **UŽSAKOVAS**:  **Lietuvos Respublikos vyriausioji rinkimų komisija**  Gynėjų g. 8, LT-01109 Vilnius  A. s. LT077300010002457425  „Swedbank“, AB,  Banko kodas 73000  Juridinio asmens kodas 188607150  **UŽSAKOVO** **vardu:**  Lietuvos Respublikos  vyriausiosios rinkimų komisijos pirmininkas  Zenonas Vaigauskas  A.V. |

**1 priedas**

**prie Sutarties Nr.**

**VYRIAUSIOSIOS RINKIMŲ KOMISIJOS INFORMACINĖS SISTEMOS DALIES EINAMŲJŲ RINKIMŲ PRIEŽIŪROS, PALAIKYMO, INFORMACIJOS TVARKYMO, APMOKYMŲ ORGANIZAVIMO, KONSULTAVIMO IR KITŲ SUSIJUSIŲ PASLAUGŲ KAINŲ LENTELĖ**

**Sąvokų apibrėžimai:**

a) **Visuotiniai** - kuriuose turi teisę dalyvauti visi Lietuvos Respublikos piliečiai;

b) **Rinkimai** – reiškia rinkimus, referendumus ir pan.

c) „**Vienu metu“ -** reiškia, kad balsavimas rinkimų apylinkėse vyksta tą pačią dieną.

|  |  |  |  |
| --- | --- | --- | --- |
| **Eil. Nr.** | **Paslaugos pavadinimas** | **Mato vienetas** | **1 vnt. kaina EUR su PVM** |
| 1 | **RINKIMŲ PASIRENGIMO IR ORGANIZAVIMO PASLAUGOS** | | |
| 1.1. | **Naujų savivaldybių tarybų-merų rinkimų**, kuriuose dalyvauja iki 5 apygardų imtinai (toliau – Nevisuotiniai rinkimai), **pasirengimui ir organizavimui**, įskaitant Paslaugas rinkimų I-jame ture | | |
| 1.1.1. | **Naujų savivaldybių tarybų-merų rinkimų,** kuriuose dalyvauja iki 5 apygardų imtinai (toliau – Nevisuotiniai rinkimai), **pasirengimui ir organizavimui**, įskaitant Paslaugas rinkimų I-jame ture (kai vienu metu vyksta vieni rinkimai) | Rinkimų laikotarpis | 132.000,00 |
| 1.2. | **Nevisuotinių rinkimų pasirengimui ir organizavimui II-jame ture** | | |
| 1.2.1. | **Nevisuotinių rinkimų pasirengimui ir organizavimui II-jame ture** (kai vienu metu vyksta vieni rinkimai) | Rinkimų laikotarpis | 40.000,00 |
| **2** | **POLITINĖS KAMPANIJOS ORGANIZAVIMO IR VYKDYMO PASLAUGOS** | | |
| 2.1. | **Naujų savivaldybių tarybų-merų rinkimų Nevisuotinių rinkimų politinės kampanijos organizavimui ir vykdymui** | | |
| 2.1.1. | Naujų savivaldybių tarybų-merų rinkimų Nevisuotinių rinkimų politinės kampanijos organizavimui ir vykdymui(kai vienu metu vyksta viena politinė kampanija) | Politinės kampanijos laikotarpis | 49.000,00 |

|  |  |
| --- | --- |
| **TIEKĖJO vardu:**  **UAB „iTree Lietuva“**  Direktorius  Audrius Krikštaponis  A.V | **UŽSAKOVO vardu**:  **Lietuvos Respublikos**  **vyriausiosios rinkimų komisijos**  pirmininkas  Zenonas Vaigauskas  A.V. |

**2 priedas**

**prie Sutarties Nr.**

**2017 M. RUGSĖJO 10 D. NAUJŲ MARIJAMPOLĖS SAVIVALDYBĖS TARYBOS NARIO-MERO RINKIMŲ GRAFIKAS**

| **Eil. Nr.** | **Įstatymo\* straipsnis, dalis** | **dienų iki/po (-/+) rinkimų dienos ar rezultatų paskelbimo** | | **Data** | **Turinys** |
| --- | --- | --- | --- | --- | --- |
| 1 | PKFFK 4. 2, 3 |  | | 2017.03.25 | Politinės kampanijos pradžia. **Prasideda savarankiškų politinės kampanijos dalyvių registravimas.** Politinė kampanija pasibaigia praėjus 100 dienų nuo rinkimų (pakartotinio balsavimo ar rinkimų) rezultatų paskelbimo dienos. |
| 2 | [STRĮ 34.5](http://www3.lrs.lt/pls/inter/dokpaieska.showdoc_l?p_id=462267) | -110 | | iki 2017 05 23 | VRK nustato reikalingų surinkti rinkėjų parašų skaičių partijos, rinkimų komiteto keliamiems kandidatams, ar asmeniui, išsikeliančiam kandidatu į savivaldybės tarybos narius-merus. |
| 3 |  | -101 | | iki 2017 06 01 | Partijos, partijų koalicijos galinčios siūlyti narius į savivaldybių rinkimų komisijas, teikia kandidatūras VRK. |
| 4 | [STRĮ 11.5](http://www3.lrs.lt/pls/inter/dokpaieska.showdoc_l?p_id=462267) | -100 | | iki 2017 06 02 | VRK skelbia patvirtintų rinkimų apylinkių sąrašą, jo pakeitimus. |
| 5 | STRĮ 35.1, PKFFK 5.1 | -85 | | 2017.06.17 | **Baigiamas rinkimų komitetų ir savarankiškų politinės kampanijos dalyvių registravimas.** |
| 6 | STRĮ 13.1 | -85 | | iki 2017 06 17 | VRK sudaro savivaldybių rinkimų komisiją. Komisijos nariai per 15 dienų nuo paskyrimo dienos duoda rašytinį pasižadėjimą. |
| 7 | STRĮ 36.1, 2 | -85 | | 2017 06 17 | **Pradedamas kandidatų į savivaldybės tarybos narius-merus pareiškinių dokumentų įteikimas VRK ir savivaldybių rinkimų komisijai.** Pareiškinių dokumentų įteikimas VRK baigiamas iki rinkimų likus 65 dienoms, savivaldybių rinkimų komisijai - 45 dienos iki rinkimų. Savivaldybės rinkimų komisija per 3 dienas nuo pareiškinių dokumentų gavimo dienos partijos, rinkimų komiteto keliamam asmeniui ar asmeniui, išsikėlusiam kandidatu į savivaldybės tarybos narius-merus, išduoda rinkėjų parašų rinkimo lapus. |
| 8 | STRĮ 15.1 | -65 | | 2017 07 07 | Savivaldybės rinkimų komisija nustato kiekvienos  apylinkės rinkimų komisijos narių skaičių. |
| 9 | STRĮ 36.2 | -65 | | 2017 07 07 | **Baigiamas pareiškinių dokumentų priėmimas VRK.** |
| 10 | STRĮ 15.4 | -48 | | iki 2017 07 24 | Turinčios tam teisę partijos, jų koalicijos, pateikia savivaldybės rinkimų komisijai kandidatūrų į apylinkių rinkimų komisijas sąrašus. |
| 11 | STRĮ 15.5 | -45 | | iki 2017 07 27 | Savivaldybių rinkimų komisija sudaro apylinkių rinkimų komisijas. Komisijos nariai per 15 dienų nuo paskyrimo dienos duoda rašytinį pasižadėjimą. |
| 12 | STRĮ 36.1 | -45 | | 2017 07 27 | **Baigiamas pareiškinių dokumentų įteikimas savivaldybės rinkimų komisijai.** |
| 13 | STRĮ 36.8 | -41 | | 2017 07 31 | Paskutinė diena partijos, rinkimų komiteto keliamam asmeniui ar asmeniui, išsikėlusiam kandidatu į savivaldybės tarybos narius-merus, rinkti parašus. |
| 14 | STRĮ 36.8 | -40 | | 2017 08 01 | Partijos, rinkimų komiteto keliamas asmuo ar asmuo, išsikėlęs kandidatu į savivaldybės tarybos narius-merus, rinkėjų parašų rinkimo lapus (taip pat ir nepanaudotus) privalo grąžinti savivaldybės rinkimų komisijai. |
| 15 | STRĮ 25 | -39 | | iki 2017 08 02 | VRK sudaro savivaldybės rinkėjų sąrašą elektroninėje informacijos laikmenoje ir perduoda savivaldybės rinkimų komisijai. Kartu sudaromi rinkėjų, kurių gyvenamosios vietos tikslus adresas nežinomas, sąrašai. |
| 16 | STRĮ 37.4 | -31 | | 2017 08 10 | Paskutinė diena savivaldybės rinkimų komisijai, patikrinus pateiktus pareiškinius dokumentus ir parašų rinkimo lapus, priimti sprendimą dėl kandidatų į savivaldybės tarybos narius-merus įregistravimo. Sprendimai dėl įregistravimo priimami per 10 dienų po dokumentų ir parašų rinkimo lapų pateikimo, bet ne vėliau kaip 31 diena iki rinkimų dienos. |
| 17 | STRĮ 43.1 | -30 | | iki 2017 08 11 | VRK Teisės aktų registre paskelbia rinkimuose dalyvaujančius kandidatus į savivaldybės tarybos narius-merus. |
| 18 | STRĮ 43.3 | -30 | | iki 2017 08 11 | Savivaldybės rinkimų komisija atitinkamam atstovui rinkimams perduoda kandidatų į savivaldybės tarybos narius-merus pažymėjimus. |
| 19 | STRĮ 26, 27.1 | -26 | | iki 2017 08 15 | Savivaldybės rinkimų komisija rinkimų apylinkės rinkėjų sąrašą perduoda apylinkės rinkimų komisijai, kuri sudaro sąlygas rinkėjams susipažinti su jais. |
| 20 | STRĮ 42.1 | -25 | | iki 2017 08 16 | Partija, rinkimų komitetas, kandidatas gali atšaukti pareiškinius dokumentus. |
| 21 | STRĮ 43.4 | -18 | | iki 2017 08 23 | Savivaldybės rinkimų komisija savivaldybės skelbimų lentoje paskelbia rinkimuose dalyvaujančius kandidatus į savivaldybės tarybos narius-merus. |
| 22 | STRĮ 66.2, 67.2, 68.2 | -15 | | iki 2017 08 26 | Savivaldybės rinkimų komisija sudaro specialių paštų sąrašą. |
| 23 | STRĮ 72.6 | -14 | | iki 2017 08 27 | VRK nustato konkrečią biuletenių ir balsų skaičiavimo tvarką. |
| 24 | STRĮ 49.1 | -10 | | 2017 08 31 | Paskutinė diena skelbti kandidatą, rinkimų komitetą ar partiją, iškėlusią kandidatą, kompromituojančią medžiagą visuomenės informavimo priemonėse, kurios leidžiamos ne daugiau kaip 3 kartus per savaitę. |
| 25 | PKFFK 16.7 | -10 | | iki 2017 08 31 | Teikiamos viešosios informacijos rengėjo ar skleidėjo deklaracijos, Politinės reklamos stebėsenos duomenų ataskaitos. |
| 26 | STRĮ 29.3 | -8 | | 2017 09 02 | Baigiamas rinkėjo kortelių įteikimas rinkėjams. Kartu su rinkėjo kortele rinkėjui įteikiama savivaldybės rinkimų komisijos išleista informacinė medžiaga apie rinkimus, kandidatus, kandidatų į savivaldybės tarybos narius-merus rinkimų programos. |
| 27 | STRĮ 33.1 | -7 | | iki 2017 09 03 | Rinkėjas arba atstovas rinkimams skundus dėl rinkėjų sąraše padarytų klaidų gali pateikti apylinkės rinkimų komisijai. |
| 28 | STRĮ 24.4 | -7 | | iki 2017 09 03 | VRK tvirtina galutinius rinkėjų sąrašus. |
| 29 | STRĮ 56.1 | -6 | | iki 2017 09 04 | Biuleteniai, vokai ir kiti balsavimo dokumentai, naudojami balsuojant specialiuose paštuose pristatomi pašto skyriams. |
| 30 | STRĮ 49.1 | -5 | | 2017 09 05 | Paskutinė diena skelbti kandidatą, rinkimų komitetą ar partiją, iškėlusią kandidatą, kompromituojančią medžiagą visuomenės informavimo priemonėse, kurios leidžiamos daugiau kaip 3 kartus per savaitę. |
| 31 | STRĮ 65 | -4 | | nuo 2017 09 06 | **Balsavimas iš anksto.** Balsavimas iš anksto vyksta Marijampolės savivaldybės pastate nuo 8 iki 20 val. |
| -3 | | iki 2017 09 07 |
| 32 | STRĮ 64 | -4 | | nuo 2017 09 06 | **Balsavimas specialiuose paštuose.** Balsuoti galima specialiai balsavimui sudarytuose paštuose kariuomenės vienetuose, bausmės vykdymo vietose, areštinėse, ligoninėse, gydymo įstaigose (išskyrus poliklinikas), socialinės globos įstaigose ir kt. specialių paštų darbo valandomis. |
| -2 | | iki 2017 09 08 |
| 33 | STRĮ 65.4 | -3 | | iki 2017 09 07 12:00 | Namuose balsuojančių rinkėjų sąrašą paskutinį ketvirtadienį iki rinkimų dienos sudaro ir tvirtina apylinkės rinkimų komisija. Balsuojančių namuose lankymo grafiką tvirtina ir skelbia apylinkės rinkimų komisijos pirmininkas paskelbia iki 12 val.). |
| 34 | STRĮ 65. 1, 2, 5, 6 | -2 | | nuo 2017 09 08 | **Balsavimas namuose.** Balsavimo paštu vokus ir rinkimų biuletenius rinkėjams, kurie įrašyti į namuose balsuojančių rinkimų apylinkės rinkėjų sąrašą ir kurie yra šios rinkimų apylinkės rinkėjai, į namus pristato ne mažiau kaip du apylinkės rinkimų komisijos nariai (balsavimas vyksta nuo 8 iki 20 val.). |
| -1 | | iki 2017 09 09 |
| 35 | STRĮ 53.1 | -30 val | | nuo 2017 09 09 1:00 | Draudžiama rinkimų agitacija. Rinkimų agitacija, neatsižvelgiant į jos būdus, formą ir priemones, draudžiama likus 30 valandų iki rinkimų pradžios ir rinkimų dieną iki balsavimo pabaigos, išskyrus nuolatinę vaizdinę agitaciją, tam skirtose vietose, jeigu ji iškabinta likus ne mažiau kaip 48 valandoms iki rinkimų pradžios. Rinkimų agitacijos draudimo laikotarpiu jokių vaizdinių rinkimų agitacijos priemonių (išskyrus tas, kurias išleido Vyriausioji rinkimų komisija) negali būti balsavimo patalpoje ir 50 metrų atstumu aplink pastatą, kuriame yra balsavimo patalpa. |
| 36 | STRĮ 56.1 | -12 val | | iki 2017 09 09 19:00 | Biuleteniai pateikiami rinkimų apylinkei. |
| 37 | STRĮ 57.1 | -12 val | | iki 2017 09 09 19:00 | Turi būti parengta balsavimo patalpa. |
| 38 | STRĮ 59, 61 | 7 val. | | **2017 09 10 07:00** | **RINKIMŲ DIENA,** balsavimo pradžia rinkimų apylinkėse. |
| 39 | STRĮ 69.5 | 11 val. | | iki 2017 09 10 11:00 | Pašto skyrių vadovai ar jų įgalioti asmenys, vokus su rinkėjų užpildytais rinkimų biuleteniais, perduoda savivaldybės rinkimų komisijai, o šios perduoda juos apylinkių rinkimų komisijoms iki balsavimo pabaigos. |
| 40 | STRĮ 59 | 20 val. | | **2017 09 10 20:00** | **Balsavimo pabaiga rinkimų apylinkėse. Rinkimų agitacijos draudimo pabaiga.** |
| 41 | STRĮ 81.1 | 24 val. | | Po protokolo surašymo | Kandidatus iškėlusios partijos, rinkimų komitetai, kandidatai, atstovai rinkimams, rinkimų stebėtojai apylinkių rinkimų komisijų sprendimus gali apskųsti savivaldybės rinkimų komisijai. |
| 42 | STRĮ 81.1 | 24 val. | | Po skundo pateikimo | Savivaldybės rinkimų komisija privalo išnagrinėti skundus (tikslus laikas priklauso nuo skundo gavimo laiko). |
| 43 | STRĮ 81.2 | 72 val. | | Po savivaldybės rinkimų komisijos sprendimo dėl protokolo surašymo | Savivaldybės rinkimų komisijos sprendimai dėl balsų skaičiavimo protokolų surašymo gali būti apskųsti VRK ir išnagrinėti iki galutinių rezultatų paskelbimo. |
| 44 | STRĮ 85 | 7 | | iki 2017 09 17 | VRK tvirtina galutinius rinkimų rezultatus ir rezultatus paskelbia VRK interneto svetainėje. |
| 45 | STRĮ 85.1 | 9 | | iki 2017 09 19 | Savivaldybės rinkimų komisija savivaldybės skelbimų lentoje paskelbia rinkimų rezultatus |
| 46 | STRĮ 84.2 | **Galimas pakartotinis balsavimas** | | | |
| 47 | STRĮ 56.1 | -6 | | iki 2017 09 18 | Biuleteniai, vokai ir kiti balsavimo dokumentai, naudojami balsuojant specialiuose paštuose pristatomi pašto skyriams. |
| 48 | STRĮ 49.1 | -5 | | 2017 09 19 | Paskutinė diena skelbti kandidatą kompromituojančią medžiagą visuomenės informavimo priemonėse, kurios leidžiamos daugiau kaip 3 kartus per savaitę. |
| 49 | PKFFK 16.7 | -5 | | 2017 09 19 | Teikiamos viešosios informacijos rengėjo ar skleidėjo deklaracijos, Politinės reklamos stebėsenos duomenų ataskaitos. |
| 50 | STRĮ 65 | -4 | | nuo 2017 09 20 | **Balsavimas iš anksto.** Balsavimas iš anksto vyksta Marijampolės savivaldybės pastate nuo 8 iki 20 val. |
| -3 | | iki 2017 09 21 |
| 51 | STRĮ 64 | -4 | | nuo 2017 09 20 | **Balsavimas specialiuose paštuose.** Balsuoti galima specialiai balsavimui sudarytuose paštuose kariuomenės vienetuose, bausmės vykdymo vietose, areštinėse, ligoninėse, gydymo įstaigose (išskyrus poliklinikas), socialinės globos įstaigose ir kt. specialių paštų darbo valandomis. |
| -2 | | iki 2017 09 22 |
| 52 | STRĮ, 65.4 | -3 | | 2017 09 21 | Namuose balsuojančių rinkėjų sąrašą paskutinį ketvirtadienį iki rinkimų dienos sudaro ir tvirtina ir skelbia apylinkės rinkimų komisija. Balsuojančių namuose lankymo grafiką tvirtina apylinkės rinkimų komisijos pirmininkas. |
| 53 | STRĮ 65. 1, 2, 5, 6 | -2 | | nuo 2017 09 22 | **Balsavimas namuose.** Balsavimo paštu vokus ir rinkimų biuletenius rinkėjams, kurie įrašyti į namuose balsuojančių rinkimų apylinkės rinkėjų sąrašą ir kurie yra šios rinkimų apylinkės rinkėjai, į namus pristato ne mažiau kaip du apylinkės rinkimų komisijos nariai. (balsavimas vyksta nuo 8 iki 20 val.) |
| -1 | | iki 2017 09 23 |
| 54 | STRĮ 53.1 | -30 val | | nuo 2017 09 23 1:00 | Draudžiama rinkimų agitacija. Rinkimų agitacija, neatsižvelgiant į jos būdus, formą ir priemones, draudžiama likus 30 valandų iki rinkimų pradžios ir rinkimų dieną iki balsavimo pabaigos, išskyrus nuolatinę vaizdinę agitaciją, tam skirtose vietose, jeigu ji iškabinta likus ne mažiau kaip 48 valandoms iki rinkimų pradžios. Rinkimų agitacijos draudimo laikotarpiu jokių vaizdinių rinkimų agitacijos priemonių (išskyrus tas, kurias išleido Vyriausioji rinkimų komisija) negali būti balsavimo patalpoje ir 50 metrų atstumu aplink pastatą, kuriame yra balsavimo patalpa. |
| 55 | STRĮ 56.1 | -12 val | | iki 2017 09 23 19:00 | Biuleteniai pateikiami rinkimų apylinkei. |
| 56 | STRĮ 57.1 | -12 val | | iki 2017 09 23 19:00 | Turi būti parengta balsavimo patalpa. |
| 57 | STRĮ 59, 61 | 7 val. | | **2017 09 24 07:00** | **RINKIMŲ DIENA (PAKARTOTINIS BALSAVIMAS),** balsavimo pradžia rinkimų apylinkėse. |
| 58 | STRĮ 69.5 | 11 val. | | 2017 09 24 11:00 | Pašto skyrių vadovai ar jų įgalioti asmenys, vokus su rinkėjų užpildytais rinkimų biuleteniais, perduoda savivaldybės rinkimų komisijai, o šios perduoda juos apylinkių rinkimų komisijoms iki balsavimo pabaigos. |
| 59 | STRĮ 32. 1 | 18 val. | | 2017 09 24 18:00 | Gali balsuoti į apylinkės rinkėjų sąrašą neįrašyti, tačiau deklaravę gyvenamąją vietą toje rinkimų apylinkėje, ir kitur nebalsavę asmenys. |
| 60 | STRĮ 59 | 20 val. | | **2017 09 24 20:00** | **Balsavimo pabaiga rinkimų apylinkėse. Rinkimų agitacijos draudimo pabaiga.** |
| 61 | STRĮ 81.1 | 24 val. | | Po protokolo surašymo | Kandidatų iškėlusios partijos, rinkimų komitetai, kandidatai, atstovai rinkimams, rinkimų stebėtojai apylinkių rinkimų komisijų sprendimus gali apskųsti savivaldybės rinkimų komisijai. |
| 62 | STRĮ 81.1 | 24 val. | | Po skundo pateikimo | Savivaldybės rinkimų komisija privalo išnagrinėti skundus (tikslus laikas priklauso nuo skundo gavimo laiko). |
| 63 | STRĮ 81.2 | 72 val. | | Po savivaldybės rinkimų komisijos sprendimo dėl protokolo surašymo | Savivaldybės rinkimų komisijos sprendimai dėl balsų skaičiavimo protokolų surašymo gali būti apskųsti VRK ir išnagrinėti iki galutinių rezultatų paskelbimo. |
| 64 | STRĮ 85 | 7 | | 2017 10 01 | VRK tvirtina galutinius rinkimų rezultatus ir rezultatus paskelbia VRK interneto svetainėje. |
| 65 | PKFFK 16.7 | 25 | | iki 2017 10 26 | Teikiamos viešosios informacijos rengėjo ar skleidėjo deklaracijos, Politinės reklamos stebėsenos duomenų ataskaitos. |
| 66 | PKFFK 17.4 | 25 | | iki 2017 10 26 | Teikiamos politinės kampanijos finansavimo ataskaitos. |
| 67 | STRĮ 38.1 | 27 | | iki 2017 10 21 | Pasibaigia atstovo rinkimams įgaliojimai. |
| 68 | PKFFK 4.3 | 100 | | 2018 01 09 | Politinės kampanijos pabaiga, terminas skaičiuojamas nuo rinkimų rezultatų paskelbimo dienos. |
| 69 | STRĮ 39.5 | 100 | | nuo 2018 01 09 | Pasibaigus politinės kampanijos laikotarpiui, Vyriausioji rinkimų komisija grąžina rinkimų užstatą jį sumokėjusiai partijai, rinkimų komitetui arba asmeniui, išsikėlusiam kandidatu į savivaldybės tarybos narius-merus, jei įvykdyti įstatymo reikalavimai. |
|  |  |  | |  |  |
|  | \* panaudoti sutrumpinimai: | | | [STRĮ – Savivaldybių tarybų rinkimų įstatymas](https://www.e-tar.lt/portal/lt/legalAct/TAR.336A4B109EBC/HEexqWkxmV) | |
|  |  | |  | [PKFFK – Politinių kampanijų finansavimo bei finansavimo kontrolės įstatymas](https://www.e-tar.lt/portal/lt/legalAct/TAR.CF812DA6E814/gVaWCGdpob) | |